cyanic-selkie/wikianc huggingface dataset:
Fylkesvei 6102
Fylkesveg 6102 går mellom Ånes og Sylte på Frei i Kristiansund kommune.
Frem til 2019 hadde veien betegnelsen Fv268.
Sautusjärvi
Sjøens økolgiske tilstand vurderes som «god», men som alle innsjøer i Sverige (og Norge) er vannet betydelig påvirket av atmosfærisk forurensing av kvikksølv og bromerte flammehemmere (bromerte difenyletere).
Košice-Sever
Košice-Sever (Košice-Nord) er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Bydelen er delt inn i tre kadasterområder (slovakisk: katastrálne územie); Čermeľ (areal: 26,71 km²), Kamenné (areal: 19,49 km²) og Severné Mesto (Nordbyen, areal: 8,46 km²).
Bornosdemningen
Bornos-demningen er en demning med et lite vannkraftverk i provinsen Cádiz i Spania. Det ligger i elva Guadalete, inne i byen Arcos de la Frontera, sør i landet. Vannkraftproduksjonen er beskjeden.
Demningen er en 59 meter høy og 164 meter lang gravitasjonsdam i betong. Den skaper et reservoar som er 2.077,75 hektar (20,78 km²) stort, og har et største oppdemmet vannvolum på 215 millioner m³.
Arne Nielsen
Arne Nielsen (født ca. 1920 i Kolding, død 20. mars 1960 på Hamar) var en dansk fotballtrener som trente Gjøvik-Lyn og Hamarkameratene. Han trente Gjøvik-Lyn flere år på 1950-tallet. Han var trener for Ham-Kam fra 1959 til sin død i 1960.
Nielsen omkom 40 år gammel i en scooterulykke nær Brumunddal i mars 1960.
Sídlisko Ťahanovce
Sídlisko Ťahanovce er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Bydelens grunnsten ble lagt i mai 1985, og den hadde i 2004 nesten 24000 innbyggere. Det er Košices yngste bydel, og den ble oppført med tanke på unge familier. Sídlisko Ťahanovce er tett knyttet til Ťahanovce, som siden 1969 er en annen bydel i Košice.
Leanne Choo
Leanne Choo (født 5. juni 1991) er en australsk badmintonspiller. Hun representerte landet sitt under Sommer-OL 2012 i London, der hun ble utslått i åttendedelsfinalen i double.
Nierravárri
Nierravárri (nordsamisk) er et fjell i Tana og Nesseby kommune i Finnmark. Fjellet er av et relativt flatt og viddepreget platå som er en vestlig fortsettelse av Jakobselvvidda. Nierravárri begrenses i vest av dalen Hana, i sør av Luftjokdalen og i nord av Juladalen og bygda Austertana. Fjellet har en høyde på 446 meter over havet.
Staré Mesto (Košice)
Staré Mesto, gamlebyen i Košice, er en av den slovakiske byens bydeler. Den er en del av distriktet (slovakisk Okres) Košice I.
Bydelen er delt inn i tre kadasterområder (slovakisk: katastrálne územie); Huštáky (areal: 0,71 km²), Letná (areal: 0,69 km²) og Stredné Mesto (areal: 2,94 km²).
Orenburg oblast
Orenburg oblast (russisk: Оренбу́ргская о́бласть, Orenburgskaja oblast) er et føderasjonssubjekt i Russland (en oblast). Det administrative senteret er byen Orenburg. Arealet er 124,000 km². Innbyggertall: 2,179,551 (folketelling 2002); 2,174,459 (folketelling 1989).
Geografi
Den viktigste elva i oblasten er Ural.
Demografi
I henhold til folketellingen i 2002 var den etniske sammensetningen av oblastens befolkning som følger:
Russere 73,9%, tatarer 7,6%, kasakher 5,8%, ukrainere 3,5%, basjkirer 2,4%, mordvinere 2,4%, tyskere 0,8%, tsjuvasjere 0,8%, og mange andre grupper med mindre enn 0,2% av befolkningen hver. (0,13% av befolkningen oppga ikke etnisitet på folketellingsskjemaet).
Jordbruk og industri
Orenburg oblast er et av de største jordbruksområdene i Russland. Klimaet er fordelaktig for jordbruk, og fuktig vår, tørr sommer og mange solrike dager lager perfekte forhold for dyrking av hvete og rug, solsikker, poteter, erter, bønner, mais og gresskar.
Orenburgs eksportvarer omfatter: olje og oljeprodukter, gass og gassproduserte produkter, nikkel, asbest, krom, kobber, elektriske motorer og radiatorer.
Tettsteder i Møre og Romsdal
Dette er en liste over tettsteder i Møre og Romsdal slik begrepet er definert av Statistisk sentralbyrå. Per var det 96 tettsteder i fylket, inkludert eventuelle tettsteder som krysser fylkesgrensen.
25. serierunde i Eliteserien 2018
25. runde i Eliteserien i fotball for menn 2018 startet med –  Lørdag 6. oktober, hoveddelen av kampene ble spilt søndag 7. oktober 2018, runden ble avsluttet med  –  Søndag 7. oktober.
Kampfakta
'''Lørdag 6. oktober''' <div id="Stabæk v Vålerenga"> <div id="Strømsgodset v Haugesund"> '''Søndag 7. oktober''' <div id="Bodø/Glimt v Molde"> <div id="Kristiansund v Tromsø"> <div id="Brann v Lillestrøm">
Andrej Smirnov
Andrej Viktorovitsj Smirnov (russisk: Андрей Викторович Смирнов, født 28. august 1973) er en russisk rullestolcurlingspiller. Han har VM-gull og Paralympics-sølv som fremste meritter.
Bakgrunn
Smirnov er rullestolbruker. Han har ryggmargsskade, som han fikk da han falt og skadet ryggen da han var 12 år gammel. Han fikk påvist cerebrospinal skade (skade på sentralnervesystemet), en skade som ikke kan opereres. Som barn, før skaden, drev han med friidrett og hurtigløp på skøyter. Etter skaden fortsatte han med idrett, og prøvde ut bl.a. håndbak, bueskyting, dart og tennis. I 2003 begynte han med rullestolcurling.
Idrettskarriere
Smirnov deltok i sitt første VM ved VM i rullestolcurling 2004 i Sveits, der Russland kom på 9.-plass. Han deltok også ved VM i 2005, 2007, 2008 og 2011, men Russland fikk ikke medalje i disse mesterskapene. De kom på 4.-plass i 2011.
Han var også skip ved Paralympiske vinterleker 2014 i Sotsji i Russland, der det russiske laget kom på 2.-plass. Her tapte de 3-8 for Canada i finalen.
Oswald Avery
Oswald Avery (født 21. oktober 1877, død 20. februar 1955) var en amerikansk biokjemiker. Han tilbrakte mesteparten av sin karriere ved Rockefeller University Hospital i New York. Avery var en av de første molekylærbiologer og en pioner innenfor immunologi (læren om immunforsvaret), men han er best kjent for eksperimentet (publisert i 1944 med sine kolleger Colin MacLeod og Maclyn McCarty) som isolerte DNA som det materiale som gener og kromosomer er gjort av, og således beviste arvematerialet til levende organismer.
Nobelprisenvinneren Arne Tiselius uttalte at Avery var den forskeren som mest fortjente prisen for sitt arbeid, men som ikke mottok den, skjønt han var nominert for Nobelprisen gjennom 1930-, 1940- og 1950-tallet.
Månekrateret Avery ble navngitt til hans ære.
Gesamtdeutscher Block/Bund der Heimatvertriebenen und Entrechteten
Gesamtdeutscher Block/Bund der Heimatvertriebenen und Entrechteten (Fellestysk blokk/Forbundet av hjemstedsfordrevne og rettsløse) var et politisk parti i Vest-Tyskland fra 1950 til 1961. Det var representert i Forbundsdagen fra 1953 til 1957.
Navn, målgruppe og medlemmer
Partiet vendte seg for det første mot Heimatvertriebene, som er tysk for de som er fordrevne fra sitt hjemsted. Det gjaldt de tyskspråklige statsborgere i Øst-Europeiske land som etter andre verdenskrig ble fordrevet fra sine hjem og videre til Øst- og Vest-Tyskland. Men partiet rettet seg også mot [die] Entrechteten, tysk for de som var fratatt sine rettigheter. Det gjaldt blant annet nasjonalsosialister som gjennom avnazifiseringen i Tyskland hadde mistet sine statsborgerlige og yrkesmessige rettigheter og posisjoner. Mange i disse gruppene fant ingen representasjon i de andre politiske partiene i landet.
De tysktalende flyktningene kom fra Øst-Preussen, Vestpreussen, Pommern, Schlesien, Øst-Brandenburg, Posen og andre deler av Øst-Europa. Partiet fikk vedtatt den føderale flyktningeloven, lover om massiv understøttelse til flyktninger og bygning av boliger til flyktninger. Hundrevis av boligområder med navn av østprøyssisk, pommersk eller schlesisk herkomst minner om dette.
Etablering og nedleggelse
Partiet ble grunnlagt i januar 1950 av Waldemar Kraft i Schleswig-Holstein. Det ble et halvt år senere nest største parti ved valget til Schleswig-Holsteins landdag, og fikk 23,4 % oppslutning. Ved det føderale valget i 1953 fikk partiet 5,3 % og ble representert med 27 representanter i Forbundsdagen.
Partiet inngikk sammen med CDU, FDP og Deutsche Partei i Konrad Adenauers andre regjering. Partiets leder Waldemar Kraft ble forbundsminister for særlige oppgaver og Theodor Oberländer forbundsminister for fordrevne, flyktninger og krigsskadede. Etter interne uoverensstemmelser, som eskalerte på partiets landsmøte i 1954 i Bielefeld, trådte Kraft, Oberländer og andre tilhengere av den såkalte borgerblokk-fløyen eller K.O.-gruppen ut av partiet, og meldte seg 1956 inn i CDU. GB/BHE fusjonerte før det føderale valget i 1961 med Deutsche Partei, og ble til Gesamtdeutsche Partei.
Laguna Ojo de Liebre
Laguna Ojo de Liebre (spansk for «Hareøyelagunen») er en lagune nordøst i Mexico. Den befinner seg nær byen Guerrero Negro i Mulegé kommune nordvest i delstaten Baja California Sur.
Ferskenblomstkilden
Ferskenblomstkilden er en utopisk fortelling og et dikt av den kinesiske poeten Tao Qian, eller Tao Yuanming, som levde mellom 365 og 427 under Jindynastiet.
Laguna Ojo de Liebre
Den utgjør en del av verdensarvstedet El Vizcaíno biosfærereservat, og brukes også til utvinning av salt. Den er et viktig habitat i parrings- og vintertida for gråhvalen, steinkobba og flere andre pattedyr. Fire trua arter av havskilpadder parrer seg også der. Lagunen er et populært turistmål på grunn av gråhvalene.
Prosopocoilus (Metopodontus) ijengensis
Prosopocoilus ijengensis er en bille som hører til familien hjortebiller (Lucanidae) i gruppen skarabider (Scarabaeoidea).
Ferskenblomstkilden
Handlingen
Trærne tok slutt ved elvens kilde, og der støtte han på et fjell med en smal munning til en passasje. Han forlot båten og tok seg inn i åpningen. Etter en stund kom han frem til en åpning i fjellet på den andre siden og der viste det seg å ligge et sletteland med vakre hus, fruktbare åkre, vakre dammer, mulbærstrær og bambuslunder. Menn og kvinner beveget seg rundt eller arbeidet på feltet i sammas slags klær som de andre. Alle virket lykkelige.
Prosopocoilus (Metopodontus) ijengensis
Utseende
En middelsstor (hannene ca. 25 millimeter), noe bred, rødbrun hjortebille, hode og forkropp litt mørkere. Hannen har kraftige, men ikke særlig lange, sagtakkede kjever. Hodet er litt lengre enn bredt, pannen er bredt V-formet innbuktet foran, med et smalt framspring i midten. Antennene har en tre- eller fire-leddet vifte. Pronotum er betydelig bredere enn langt, forkanten, sidene og en midtstripe er smalt brunsvarte. Dekkvingene er glatte og nokså blanke, scutellum og sømmen er mørkere. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert.
Ferskenblomstkilden
Handlingen
Menneskene ble overrasket over å se fiskeren og spurte ham hvor han kom fra. Han ble vel mottatt og innbudt til bords, og folk fra andre landsbyer kom for å utspørre ham. De fortalte ham at deres forfedre hadde flyktet til dette avsidesliggende sted fra kaoset under Qindynastiet og at siden da hadde ingen hatt kontakt med omverdenen. De viste seg ikke å ha kjennskap om det være seg Jindynastiet, enn mindre om kongeriket Wei eller om Handynastiet. De var vitebegjærlige når han i detalj fortalte om hva som var hendt i omverdenen. Etter flere dager takket han farvel. Da bad ham noen landsbyboere om ikke å fortelle noen om deres land.
Fiskeren vendte tilbake gjennom tunnelen i fjellet, fant sin båt og dro tilbake samme vei som han var kommet og etterlot også markeringer etter seg for å kunne gjenfinne veien.
Prosopocoilus (Metopodontus) ijengensis
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Ferskenblomstkilden
Handlingen
Han begav seg til fylkeshovedstaden og fortalte for styresmannen hva han hadde opplevd. Denne sendte ut en undersått for å sammen med fiskeren finne stedet, men de fant det ikke.
Prosopocoilus (Metopodontus) ijengensis
Utbredelse
Arten er kjent fra Java.
Martin Hansson (alpinist)
Martin Hansson (født 12. mars 1975 i Hedemora) er en svensk alpinist.
Prosopocoilus (Metopodontus) ijengensis
Systematisk inndeling
Arten blir noen ganger plassert som en underart av Prosopocoilus laterinus.
Martin Hansson (alpinist)
Slalåmspesialisten Hansson debuterte i verdenscupen i 1995, og tok sine første verdenscuppoeng i januar 1996, da han ble nummer 20 i slalåmrennet i Sestriere. I sesongen 1996/97 oppnådde han flere plasseringer blant de 10 beste, og tok sin hittil eneste pallplassering i slalåmrennet i Chamonix 12. januar 1997, da han ble nummer 3.
Hansson deltok under OL 1998 i Nagano og 2006 i Torino der han ble nummer 10 i slalåm. Han startet i fem verdensmesterskap og oppnådde to tolvteplasser i slalåm (2003 og 2007.
Ferskenblomstkilden
Handlingen
Senere fikk Liu Zhiji fra Nanyang, en lærd mann, kjennskap til fortellingen om dette Shangri-La og planla å besøke det. Han døde imidlertid innen han rakk å komme seg avsted, og siden da har ingen noensinne lett etter dalen.
Utopien
Fortellingen om ferskenblomstkilden har en politisk og utopisk tone. Fortellingen handler om et fiktivt samfunn befolket av levende mennesker som kollektivt tar ansvar for sine liv, ikke om et fantasiland befolket av gestalter med overmenneskelige egenskaper. Den er et tidlig eksempel på en utopisk fortellertradisjon:
Tao Qian skrev, foruten en prosafortelling, også senere et dikt om ferskeblomstkilden. Fortellingen er også senere blitt tatt opp i dikt av flere kinesiske poeter, for eksempel av Wang Wei (699-759), Han Yu (768-824) og Wang Anshi (1021-1086).
Fortellingener blitt gjengitt i mange kinesiske malerier, hvorav en finnes i Den lange korridor i Sommerpalasset utenfor Beijing.
I.M. Pei ble inspirert av Tao Qians dikt i utformingen av Mihomuseet i de japanske Shigarakifjellene, innviet i 1997.
Fijis provinser
Provins (fijiansk: yasana) er det nest høyeste nivået i den politiske inndelingen av Fiji. Landet er delt inn i fire divisjoner, som igjen er delt inn i fjorten provinser. Den autonome øya Rotuma (46 km², 2,002 innbyggere) er avhengig område, og står utenfor dette systemet av divisjoner og provinser.
Hver provins er styrt av et provinsråd bestående av høyt utdannede og fremstående fijianere. Lederen for rådet går under tittelen Roko Tui.
National Health Service
National Health Service (NHS) er det statlige helsevesenet i Storbritannia. Det er delt inn som NHS England, NHS Scotland og NHS Wales, med Health and Social Care (HSC) tilknyttet i Nord-Irland. Med totalt 1,6 millioner ansatte er NHS den største arbeidsgiveren i Europa, og en av de største i verden. NHS ble opprettet i 1948, og er i sin helhet finansiert av skatteinntekter. Britiske innbyggere mottar gratis helsetjenester gjennom NHS, unntatt visse tjenester som reseptbelagte medisiner og øye- og tannlegetjenester. I motsetning til mange andre europeiske helseordninger ansetter NHS størstedelen av det medisinske personalet selv.
Bonipogonius
Bonipogonius er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, mørkbrunlig trebukk. Antennene er nokså kraftige og litt lengre enn kroppen. Pronotum er rektangulært med en liten pigg midt på hver sidekant. Dekkvingene er brune, jevnbrede, litt blanke, kraftig punkterte.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er utbredt i Japan.
NHS
NHS kan bety:
Jongmyo
Bygningen ble oppført i 1394 og ble lenge ansett som en av Asias lengste bygninger, om ikke den lengste. I helligdommen finnes 19 minnetavler med konger og 30 med dronninger fordelt på 19 ulike rom. Bygningen brant ned under den japanske invasjonen i 1592, men ble gjenoppbygd i 1608.
Jongmyo ble i 1995 ført opp på UNESCOs verdensarvliste.
Panamerikansk mesterskap i håndball for menn 2010
Panamerikansk mesterskap i håndball for menn 2010 ble arrangert i Santiago i Chile i 2007.
Renesas H8
H8-familien er større familie av 8-biter, 16-biter og 32-biter mikrokontrollere som lages av Renesas Technology. Mikrokontrollerne oppstod hos Hitachi Semiconductor tidlig på 1990-tallet. Familien av CISC-maskiner er stort sett ikke beslektet med høyytelses SuperH-familien av 32-biter RISC mikrokontrollere.
H8-familien har vært støttet av Linuxkjernen siden versjon 4.2.
Sergej Mokritskij
Sergej Jevgenjevitsj Mokritskij (Сергей Евгеньевич Мокрицкий; født 1961) er en russisk regissør.
ONS (andre betydninger)
ONS er en forkortelse som har flere betydninger:
Joshua Zirkzee
Joshua Orobosa Zirkzee (født 22. mai 2001) er en nederlandsk fotballspiller som spiller for den italienske klubben.
Auguste Landrieu
Auguste Landrieu var en belgisk turner.
Han deltok i lagkonkurransen i turn under Sommer-OL 1920, der Belgia vant sølv på hjemmebane, bak Italia.
Norgesmesterskapet i alpint 1995
Norgesmesterskapet i alpint 1995 var det norske mesterskapet i alpin skiidrett. Mesterskapet ble arrangert på Bjorli og Vassfjellet.
Utfor
Sted: Bjorli
Super-G
Dato: 22. april
Sted: Bjorli
Storslalåm
Avlyst.
Slalåm
Sted: Bjorli
Utfor
Dato: 31. mars
Storslalåm
Dato: 7. april
Sted: Vassfjellet, Klæbu
Slalåm
Dato: 3. april
Brockley
Brockley er et område og en valgkrets i distriktet Lewisham i sørlige London. Det ligger omkring åtte kilometer sørøst for Charing Cross. Det ligger på stedet hvor grensen mellom sognene Lewisham og Deptford gikk da området tilhørte Kent, og ble en del av grevskapet London i 1889.
Brockley har en stor konsentrasjon av unge ugifte, mange bor i inndelte hus. Det er dobbelt så mange i alderen 20 til 29 og ugifte som det nasjonale gjennomsnittet, og halvparten så mange pensjonister.
Historie
Stedsnavnet er avledet fra angelsaksisk for enten «Brocas skogrydning» eller «skog med grevlinger» – det er uklart om det henviser til egennavnet Broca eller broc, «grevling» Et tredje alternativ er at det henviser til brook, «bekk», ved en ley, «skog».
Det eldste huset i Brockley er Stone House på Lewisham Way, vis-à-vis Lewisham College. Det ble reist i 1773 av arkitekten George Gibson den yngre. Området var jordbruksland inntil det 19. århundre, og det best kjente etablissementet der var vertshuset Brockley Jack, som var beryktet for å være et tilholdssted for landeveisrøvere. Markedshagene i området var kjent for rabarbra av sorten «Victoria». Det var også frukthager, og noen eldgamle pæretrær har overlevd fra disse. En bekk rant gjennom området nordover fra Brockley Cross, og rant inn i Themsen via Deptford Creek.
I 1809 begynte industrialiseringen av området. Det året ble Croydonkanalen mellom Croydon og Bermondsey åpnet. Den ble senere fylt igjen, og erstattet av London & Croydon Railway som går i kanaltraséen mellom Brockley stasjon og New Cross Gate stasjon. På vestsiden av kanaltraséen ligger en skog som er vernet som naturreservat, og som forvaltes av London Wildlife Trust. En rekke av små hus lands Coulgate Street antas å være fra 1833, og var sannsynligvis i utgangspunktet knyttet til kanalen.
I siste halvdel av 1800-tallet ble området videre utviklet med store villaer, terrassehus og vertikaldelte hus av familiene Tyrwhitt og Drake. Tyrwhitt Road og Drake Road har navn etter familiene. Mange av de store husene ble kjøpt av fabrikkeiere fra Deptford og Bermondsey. I Charles Booths Map of London Poverty fra 1900 ble innbyggerne i Wickham Road og Breakspears Road omtalt som «velstående eller rike», mens de som bodde i Brockley Road var «komfortable eller fattige». De aller fattigste bodde i sidegatene til Deptford High Street.
Etter den første verdenskrig begynte Brockley å miste sitt eksklusive preg, da de rike innbyggerne begynte å flytte til nye forsteder rundt Bromley og Beckenham, hvor luften var friskere. Husene som ble reist i mellomkrigstiden er langt mer beskjedne enn de fra viktoriansk tid.
Under den andre verdenskrig ble området sterkt skadet av de flyvende bombene V1 og av konvensjonell bombing. Etter krigens slutt ble det reist offentlige boligblokker i sørenden av Wickham Road og vestenden av Adelaide Avenue. Mange av de store husene ble delt inn i mindre enheter. I 1950- og 1960-årene var det betydelig innflytting av afro-karibiere.
Store deler av det nordlige Brockley ble en Conservation Area i 1974, og samme år ble Brockley Society grunnlagt for å bevare og beskytte områdets karakter.
Fra 1970-årene flyttet mange kunstnere, musikere og studenter til de viktorianske husene, som da var nedslitt og billige. Dette skjedde ikke minst på grunn av nærheten til Goldsmiths College og Camberwell School of Art. To årtier senere kom en ny gruppe, unge funksjonærer som byttet ut små leiligheter i andre deler av London med romslige boliger i Brockley. I forbindelse med videreføringen av East London-linjen i 2000-årene regner man med at det vil bli ytterligere tilflytting.
Ťahanovce
Ťahanovce [uttale: 'tyahanoutse] (ungarsk Hernádtihany – frem til 1902 Tihany), er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Brockley
Historie
Flere åpne, grønne områder er bevart i Brockley, fremst blant den Blythe Hill, Brockley Cemetery og Hilly Fields. Sistnevnte ble reddet fra utbyggingen i 1880- og 1890-årene av Commons Preservation Society og lokale grupper. Octavia Hill, en av grunnleggerne av National Trust, var med på kampanjen. I 1896 ble Hilly Fields kjøpt ved hjelp av private gaver og midler fra grevskapsrådet, og gjort om til en grønn park. Mellom 1907 og 1914 møttes suffragettene der regelmessig. Prendergast School, som tidligere har hett West Kent Grammer School og Brockly County Grammar School, er en vernet bygning, med veggmalerier fra 1930-årene av Charles Mahoney, Evelyn Dunbar og andre studenter fra Royal College of Art. De regnes som et av de beste eksemplene på ny-romantisk stil i Storbritannia. I 2000 ble det reist en steinsirkel like ved av en gruppe lokale kunstere; den ble i 2004 tildelt en Civic Trust Award. Festivalen Hilly Fields Midsummer Fayre har blitt arrangert årlig siden 1970-årene. Åsen Shooters Hill har utsikt til Crystal Palace og North Downs.
Ťahanovce
Ťahanovce nevnes for første gang i en skriftlig kilde i 1263. Frem til den ble slått sammen med Košice i 1969 var bydelen en uavhengig landsby. Ťahanovce har ca. 2000 (hovedsakelig eldre) innbyggere og er nært knyttet sammen med bydelen Sídlisko Ťahanovce.
Joachim Gotsche Giæver
Joachim Gotsche Giæver (Giaver) (født 15. august 1856 i Jøvik i tidligere Ullsfjord kommune (nå Tromsø), død 29. mai 1925 i Chicago, USA) var en bygningsingeniør som ble ekspert på broer og skyskrapere.
Bakgrunn og jernbaner
Han var sønn av Jens Holmboe Giæver og Hanna Birgithe Holmboe av slekten Holmboe og ble uteksaminert fra Trondhjems Tekniske Læreanstalt i 1881. Han var den nest yngste i en søskenflokk på 13 barn der sju av søsknene allerede var døde. Året etter emigrerte han til USA og fikk jobb som teknisk tegner i Pacific Railroad Company at St. Paul Minn, et jernbaneselskap i Minnesota.
Pittsburgh og New York City
Han giftet seg i 1883 med Caroline Lovise Schmedling (1864–1933) fra Trondheim. Samme året dro han til Pittsburgh, Pennsylvania for å arbeide i brobyggeselskapet Schiffler Bridge & Iron Co.. Han sto bak flere broer som gikk over elvene Allegheny og Monongahela. I 1886 designet han rammeverket som Frihetsgudinnen i New York er festet i, basert på Gustav Eiffels tegninger.
Chicagotiden
Giæver var i 1891 teknisk nestleder ved World's Columbian Exposition i Chicago. Fra 1898 til 1915 var han sjefsingeniør for D. H. Burnham & Company i Chicago. Han gikk i 1916 inn sammen med Frederick P. Dinkelberg i firmaet Giaver and Dinkelberg, de tegnet blant annet den vakre bygningen 35 East Wacker Drive, «Jewelers building», som den gang var Amerikas største bygning som ikke sto i New York City. Det ble hans siste byggverk.
14+
14+ (originaltittel: 14+) er en russisk film fra 2015 regissert av Andrej Zajtsev.
Hamilcar Barca
Hamilcar Barca eller Hamilkar Barka (født ca. 275, død 228 f.Kr.), eller Barcas (kanaanittisk baraq «lyn»), var en karthagensk general og statsmann, leder av barcid-familien og far til Hannibal.
Han utmerket seg under den første punerkrig i 247 f.Kr. da han tok over hovedkommandoen i Sicilia på et tidspunkt da øya var nesten helt i hendene på romerne. Han landet plutselig nordvest på øya med en liten styrke leiesoldater og tok et sterk posisjon på fjellet Erote (Monte Pellegrino, nær Palermo). Han klarte ikke bare å stå imot alle angrep, men utførte angrep så langt borte som kysten av det sørlige Italia.
Han overførte sin armé i 244 f.Kr. til en lignende posisjon på fjellsidene til Eryx (Monte San Giuliano). Derfra klarte han å gi støtte til den beleirede garnisonen i nabolandsbyen Drepanum (Trapani). Gjennom en fredsavtale i 241 f.Kr. kunne Hamilcars ubeseirede styrke reise fra Sicilia uten noen form for underkastelse.
Da han returnerte til Afrika, brøt hans tropper, som han hadde holdt sammen kun gjennom sin personlige autoritet og ved løfte om god betaling, ut i åpent mytteri da deres belønning ble holdt tilbake av Hamilcars motstandere i det regjerende aristokratiet. Dette utløste konflikten som senere fikk navnet leiesoldatenes krig. Den alvorlige faren som Karthago stod ovenfor ble avverget av Hamilcar, som regjeringen gjeninnsatte i denne krisen. Gjennom makten han hadde blant leiesoldatene og de omkringliggende afrikanske folkeslagene, og gjennom overlegen strategi, knuste han raskt opprøret i 237 f.Kr..
I åtte år sikret han et betydelig territorium i Hispania gjennom maktbruk og diplomati, men hans for tidlige død i et slag i 228 f.Kr. forhindret ham fra å fullføre erobringen. Hamilcar var høyt hevet over karthagenere på hans alder i militære og diplomatiske evner og var sterkt patriotisk. Disse kvalitetene gav han videre til sin sønn Hannibal.
Herne (Belgia)
Herne (fransk: Hérinnes) er en kommune i den belgiske provinsen Flamsk Brabant.
Theodor Oberländer
Theodor Oberländer (født 1. mai 1905 i Meiningen, død 4. mai 1998 i Bonn) var en tysk politiker, SA-offiser og nazist. Han var fra 1953 til 1960 minister for flyktninger, fordrevne og krigsofre. Han tjenestegjorde for etterretningen under andre verdenskrig og var medlem av SA og NSDAP.
Oberländer ble på 1950-tallet dømt til livsvarig fengsel for krigsforbrytelser. Dommen ble avsagt In absentia i Øst-Tyskland og det har i ettertid blitt stilt flere kritiske spørsmål ved dens riktighet.
Ungdomstid og utdannelse
Etter studier i landbruksvitenskap og økonomi deltok han i 1923 i ølkjellerkuppet, og han ble i 1933 medlem av NSDAP. Han tok to doktorgrader, først i 1929 i Berlin til Dr. agr. med avhandlingen Die landwirtschaftlichen Grundlagen des Landes Litauen. Deretter i 1933 til Dr. rer. pol. i Königsberg med avhandlingen Die Landflucht in Deutschland und ihre Bekämpfung durch agrarpolitische Maßnahmen.
Krigstjeneste
Under andre verdenskrig tjenestegjorde han som offiser, både ved den ukrainske Wehrmachtsenheten Nachtigall og senere i bataljonen Bergmann. Nachtigall hadde han i 1940 på oppdrag fra admiral Canaris, bidratt til å etablere. Det dreide seg om en tysk/ukrainsk frivillighetsavdeling i Lemberg/Lviv.
Partitilhørighet
Etter annen verdenskrig ble han først medlem av FDP (det liberale partiet) i Bayern, men skiftet allerede i 1950 til Gesamtdeutscher Block/Bund der Heimatvertriebenen und Entrechteten (GB/BHE). Han ble innvalgt i landdagen for GB/BHE, og var statssekretær for flyktningespørsmål inntil 1953.
Den 12. juli 1955 forlot han GB/BHE, som han hadde vært leder for siden 1954, og meldte seg sammen med flere andre representanter inn i CDU den 20. mars 1956.
Forbundsdagen og regjeringen
Han var innvalgt i Forbundsdagen, fra 1953 til 1961, og igjen fra 1963 til 1965.
Oberländer ble utnevnt til forbundsminister for fordrevne, flyktninger og krigsskadede i 1953, og satt i stillingen til 4. mai 1960. Han var således medlem av to av Adenauers regjeringer, Adenauer II og Adenauer III.
DDR innledet en rettssak in absentia mot Oberländer. Han ble anklaget for krigsforbrytelser, blant annet mot lokalbefolkningen i Lemberg, og ble dømt til livsvarig fengsel. Journalister i Der Spiegel og Die Zeit brakte anklagene videre.
Adenauer vegret seg i første omgang mot å fjerne Oberländer: - Vi skal vel ikke slå hodet av en mann, bare fordi SED vil det, sa han. Oberländer ble imidlertid til slutt en så stor belastning for Adenauer at han fikk gå av med pensjon i 1960. Det kom senere frem at DDRs anklager var falske, og statsadvokaten i Bonn avsluttet saken i 1961.
I 1999 konkluderte en historisk avhandling med at enkelte av medlemmene fra Nachtigal kan ha deltatt pogromen, men det fantes ikke bevis for at Oberländer hadde gitt ordre om det.
Etter avsluttet politisk karrière
I 1970-årene engasjerte han seg i den høyrekonservative stiftelsen Gesellschaft für freie Publizistik og i Verein für das Deutschtum im Ausland.
Theodor Oberländer er far til historikeren Erwin Oberländer.
Last Kings Records
Last Kings Records er et uavhengig plateselskap. Grunnlagt av den amerikansk artisten Tyga i 2015. Følgende artister ligger under plateselskapet Tyga, A. E.(Alexander Edwards), $B, Deezy, Esty og Honey Cocaine.
Andrej Zajtsev
Andrej Jevgenjevitsj Zajtsev (Андрей Евгеньевич Зайцев; født 1975) er en russisk regissør og manusforfatter.
Renuga Veeran
Renuga Veeran (født 20. juni 1986) er en australsk badmintonspiller. Hun representerte landet sitt under Sommer-OL 2012 i London, der hun ble utslått i åttendedelsfinalen i double.
Lyrikkåret 1155
Lyrikkåret 1155 er en oversikt over utgivelser, hendelser, prisvinnere og avdøde personer med tilknytning til lyrikk i 1155.
Panamerikansk mesterskap i håndball for menn 2012
Panamerikansk mesterskap i håndball for menn 2012 ble arrangert i Burzaco i Argentina i 2012.
Doktor Drakken
Doktor Drakken er en fiktiv figur i den animerte TV-serien Kim Possible.
Drakken (virkelig navn: Drew Theodore P. Lipsky) er en gal vitenskapsmann, med ønske om verdensherredømme, og er Kim Possibles erkefiende.
Han blir ofte framstilt som fornuftig og seriøs i møte med Shegos tørre humor og Rons komediestil.
Drakkens engelske originalstemme tilhører John DiMaggio mens Per Frisch står bak den norske.
Historien
Drakken vokste opp med en overbeskyttende mor som ønsket at han skulle hjelpe andre når han ble stor, dessuten var han tildels nerdete i oppveksten. Selv som barn utviklet han onde innretninger, gjerne som tilsvar på mobbing fra andre barn. Likevel la han ondskapen på hylla da han gikk på college, og ble venn med James T. Possible, Kims far.
Selv om de var venner på denne tida, så mistet de kontakten. Dette skyldes trolig at Drew skulle skaffe vennegjengen dater, som viste seg å være dårlig konstruerte roboter, med ulike feilfunksjoner.
På grunn av ertingen fra Dr. Possible og de andre i gjengen, Prof. Chen og Prof. Ramesh i forbindelse med robotene, sverget Drew at han skulle hevne seg over dem. De, og resten av verden, skulle bli nødt til å erkjenne at han er et geni. Han tok pseudonymet Dr. Drakken, og fikk samtidig et arr under sitt venstre øye, samt en blålig hudfarge. I en episode krediterer Drakken en av sine forfedre, Bart Lipsky, og sier at det var han som inpirerte Drakken til å begynne med ondskap. Shego stiller spørsmål ved dette, og Drakken må erkjenne at collegeopplevelsene har hatt mye å si.
Selv om Drakken har hatt et horn i sida til Dr. Possible i mange år, prøvde han ikke å ta hevn før episode 9, sesong 1. Det var også først nå han oppdaget at Dr. Possible og Kim Possible var i slekt.
Personlighet
Drakken er en komisk skurk, som er nokså stor i kjeften, uten å faktisk ha noe særlig kompetanse. Selv om han er et selverklært ondt geni, har andre figurer i serien ofte bemerket at de ikke ser noe særlig til verken «ond» eller «geni». Siden han stadig blir bekjempet, er han ganske frustrert, og har en tendens til å furte etter spesielt ydmykende nederlag. Gjennom serien har andre rollefigurer beskrevet ham som «rar», «skummel», «irriterende» og «grinete». Drakken får ofte fysiske skader i større og mindre mengder, gjerne på grunn av hans egen utålmodighet eller inkompetanse.
I de tidligste episodene ble Drakken framstilt som en klassisk superskurk i James Bond-stil, med bajasaktig og tverr oppførsel. Mens serien har rullet på skjermene har skaperne innrømmet at Drakken har blitt dummere og dummere. Dette har resultert i at planene og kroppsspråket hans har blitt stadig mer bisarre, særlig i sesong 3 (merk spesielt episoden der han vil bruke hiphop-musikk for å promotere hjernevaskshampoen sin).
Drakkens planer er vanligvis pompøse og overkompliserte, og inneholder ofte typiske elementer for gale vitenskapsmenn. Slike ting kan være destruktoboter, hjernekontroll og dødsstråler. Han har også prøvd å ta over verden ved hjelp av uortodokse midler som; kjempedinosaurer, moskitoer og rapmusikk.
Noen av disse innretningene er basert på egenprodusert teknologi, men mesteparten enten stammer fra stjålet teknologi, eller så er de rett og slett stjålet. Når Drakken konstruerer noe selv, vil oppfinnelsen enten ha store feilfunksjoner eller prøve å drepe ham. I tillegg stjeler Drakken iblant andres oppfinnelser uten faktisk å vite hva de gjør, noe som ofte gir ham problemer.
Flere ganger i serien har det kommet fram at Drakken har pengeproblemer. Dette kan bevises vet at Drakken hadde en enorm hær av lakeier i de tidligste episodene, mens han opererer med kraftig redusert bemanning senere. Det er da han selv, et par dumme soldater, og Shego.
I likhet med mange superskurker, glemmer ofte Drakken de små detaljene, og han har flere ganger blitt felt av sin egen dårlige planlegging, istedenfor av Kim. Drakken er også en av de få skurkene som ikke selv slåss direkte med Kim, dette ble bevist da han monterte en ultimat kamprobot. Han har likevel havnet i håndgemeng med Ron i enkelte tilfeller.
En gjennomgående vits i serien er at Drakken aldri husker hva Ron heter. På slutten av Så Dramatisk tvinger Ron ham til å si navnet hans høyt.
Dr.drakken er kim possible sin hovedskurk, og er med i flere episoder enn de andre skurken (utenatt shego, som er hans hjelper) og da antas som å at han er hovedskurken i serien.
Slagord
Dr. Drakkens faste replikk er «Kim Possible, du tror du er så god, men det er du IKKE». Setningen bruker han vanligvis i slutten av episodene, etter å ha blitt slått grundig. Setningen har blitt modifisert for å passe til ulike situasjoner. Slike omskrivinger er:
Hemmelig skjulested
Drakken har ofte et nytt hemmelig skjulested i hver episode, noen bruker han i time-share sammenheng sammen med andre skurker. Skjulestedene er notorisk enkle å finne, noe Drakken mener skyldes et avisabonnement.
Drakken har likevel et fast skjulested som han bruker ofte. Det er et slott med en huleaktig innside, plassert på en avsidesliggende øy i Karibia.
Familie
Edward Lipsky, bedre kjent som Motor-Ed, er Drakkens fetter.
Dr. Drakkens myndige og ydmykende mor. Hun tror at Drakken er lege med radioprogram der folk ringer inn og får hjelp.
List of Kim Possible characters
Kong Beles veg
Kong Beles veg (1–51, 2–56) er en vei i Sogndal som starter ved Kaivegen i Balestrand sentrum og går utover mot krysset mellom Balavegen og Villavegen like ved Balahaugen. På den ene av de to gravhaugene på Balahaugen står statuen av den mytisk kong Bele. Statuen ble reist av den tyske keiseren Vilhelm II i 1911. Det er historien om sagnkongen Bele som har gitt veien navn.
Bez granits
Bez granits (originaltittel: Без границ) er en russisk film fra 2015.
Kam Air Flight 904
Kam Air Flight 904 var en innenriks passasjerflyvning fra Herat lufthavn i Herat til Hamid Karzai internasjonale lufthavn i Kabul i Afghanistan, operert av Kam Air. 3. februar 2005 styrtet flyet, en Boeing 737-200 i 11 000 fots høyde i Chaperi Mountain.
Årsakene til ulykken er fortsatt ukjent, men det var meldt om tett snøvær i området.
Tonje Hessen Schei
Tonje Hessen Schei (født 1971) er en norsk regissør og produsent. Hun har regissert dokumentarfilmen DRONE og har regissert og produsert filmene Independent Intervention og Play Again.
Hessen Schei studerte sosialantropologi på NTNU før hun tok bachelor i filmproduksjon ved University of Texas, i Austin i USA. Senere tok hun hovedfag i filmproduksjon på NTNU (nå: Master i film- og videoproduksjon) ved Institutt for kunst og medievitenskap.
Filmografi
Regi:
Manus:
Sanxian
Sanxian (kinesisk: 三弦, pinyin Sānxián, Wade-Giles: San-Hsien) er et klimpreinstrument innen klassisk kinesisk musikk.
Den er en trestrenget tverrbåndsløs lutt med langt gripebrett. Resonanskassen er vanligvis overspent med slangskinn. Instrumentet kommer i forskjellige størrelser alt etter bruksområde. Fra utgangen av 1900-tallet har det til og med kommet en firestrengers versjon. En nordkinesisk sanxian er vanligvis på ca 122 cm, en sørkinesisk ca 95 cm lang.
Klangen erb tørr og kraftig, og har et volum som kan sammenlignes med banjoens. Tonespennet kan gå over tre oktaver. Som regel spilles strengene av et tynt og hardt plekter av dyrehorn (i moderne tid gjerne av plast isteden), men i og for seg kan også fingerneglene benyttes.
Hovedsakelig benyttes sanxian som ledsagende instrument i orkestre eller i mindre ensembler. Men det er også skrevet solostykker for instrumentet.
Mørke
Mørke eller mørket er et opplevd fravær av lys. Rent eller totalt mørke finnes ikke noe steder siden små mengder av  lysemmiterende partikler i form av stråling trenger inn i alle hjørner  av universet, selv om det menneskelige øyet ikke kan oppdage lyset. Absolutt mørke er kun teoretisk mulig under vilkårene for det absolutte nullpunktet.
Noen kulturer har sett på mørket som et stoff i seg selv, og det oppstår i en slik form i «fantasylitteratur». I denne sammenhengen er skygge et annet navn på fenomenet.
Mørke har en fremtredende plass i metafysikk og religion, og er et ladet symbol i filosofien.
I luftfart defineres mørke som den tiden mellom solnedgang og soloppgang når, på grunn av nedsatt dagslys, et fremtredende uopplyst objekt ikke kan sees klart i en avstand av over 8 km.
Michelle Edwards
Michelle Edwards (født 11. juli 1974) er en sørafrikansk badmintonspiller. Hun representerte landet sitt under Sommer-OL 2012 i London, der hun ble utslått i åttendedelsfinalen i double.
UTAGE Flight 141
UTAGE Flight 141 var en internasjonal passasjerflyvning fra Conakry internasjonale lufthavn i Conakry i Benin til Dubai internasjonale lufthavn i Dubai i De forente arabiske emirater med mellomlanding i Cotonou i Benin, Libya og Libanon, operert av Union des Transports Aériens de Guinée. 25. desember 2003 styrtet flyet, en Boeing 727-223, like etter takeoff i Cotonou.
Etterforskningen av ulykken ble utført av BEA, den franske havarikommisjonen for luftfart. BEAs konklusjon var at flyet var for tungt og feil lastet, noe som førte til at det ikke klarte å stige raskt nok til å unngå å treffe en betongbygning ved enden av rullebanen. Flyets høyre hjul samt en del av høyre flaps ble revet av og flyet krasjet deretter på stranden, hvor det brakk i flere deler som så endte i sjøen.
141 av 163 registrerte ombord døde i styrten, men det er aldri blitt klart hvor mange som faktisk var ombord. Flyet skal ha vært full av libanesiske familier på vei til Beirut for å feire jul. Flyulykken er den dødeligste i Benins historie.
Slaget om Sevastopol (film fra 2015)
Slaget om Sevastopol (originaltittel: Битва за Севастополь) er en russisk-ukrainsk film fra 2015, regissert av Sergej Mokritskij. Leonid Korin, en av manusforfatterne, omkom i mars 2023 da han deltok som frivillig i Russlands invasjon av Ukraina.
Handling
I 1937 har studenten Ljudmila Pavlitsjenko, nettopp bestått opptaksprøvene til et universitet i Kiev, og for å feire reiser hun til en skytebane sammen med vennene sine, inkludert den kvinnelige klassekameraten Masja. Men hennes nesten perfekte skyteresultater på banen fører til at Den røde armé kontakter henne for å tilby opplæring. Ljudmila reiser deretter for å slåss på østfronten etter den tyske invasjonen av Sovjetunionen. Ljudmila skal samarbeide med en mer erfaren snikskytter ved navn Makarov, som hun snart forelsker seg i. Han forklarer at han mistet familien sin etter at tyskerne invaderte landet deres.
Ljudmila blir også gjenforent med Masja, som nå er en sykepleier og forlovet med en ung pilot. Mens hun forsvarer byen Odessa, blir hun skadet, og Makarov frakter henne i sikkerhet til et lokalt sykehus, hvor en tidligere bekjent Boris har meldt seg frivillig som militærlege. Etter å ha våknet klarer Ljudmila å få Boris til å signere papirene hennes, slik at hun kan reise tilbake til frontlinjene. Men hun oppdager snart at Makarov har dødd i kamp, og sovjeterne trekker seg tilbake til Sevastopol. Ljudmila må samarbeide med Leonid, en annen mannlig snikskytter. Hun begynner å såre fiendtlige soldater for å se dem lide, til sin nye partners skrekk.
Til tross for en tøff start på forholdet, utvikler de etter hvert en nær romanse. Masja, nå en sykepleier på frontlinjen, inviterer dem til bryllupet sitt, men avslører deretter at hennes forlovede er død. Denne utviklingen får Ljudmila til å fortelle Leonid at hun ønsker seg en sønn. På patrulje tråkker Leonid på en mine og blir drept. Selv om hun er såret og utmattet, blir Ljudmila beordret til å drepe en hel tropp fiendtlige snikskyttere for å produsere mer sovjetisk propaganda. Duellen varer en hel dag. Tilsist går Ljudmila ut av skjulestedet og gjør seg fullstendig synlig for fienden.
Ljudmila blir skutt, men klarer å oppdage hvor fiendens snikskytter befinner seg, og hun dreper ham. Samtidig som Sevastopol er under beleiring og blir evakuert, bærer Boris en såret og traumatisert Ljudmila til en ubåt som skal evakuere folk fra byen. Mens panikkslagne sivilister forsøker å komme seg ombord, innser Ljudmila at Boris ga henne sine egne papirer for å forlate byen. Boris, Masja og utallige sivile og soldater omkom i forsøket på å forsvare byen fra de tyske soldatene.
Others
Others kan vise til flere ting.
Innen film og TV:
Bloomsbury Publishing
Bloomsbury Publishing plc er et uavhengig, London-basert forlag etablert i 1986. Forlaget er mest kjent som forlaget som gir ut Harry Potter-bøkene av J.K. Rowling i Storbritannia (samt resten av den engelsktalende verden unntatt USA). Bloomsbury fikk tittelen «Publisher of the Year» i 1999 og 2000.
Basketball under Europalekene 2015
Basketball under Europalekene 2015 ble arrangert på den midlertidige basketballarenaen i Baku fra 22. juni til 26. juni. Konkurransen ble spilt som en 3-mot-3 streetbasket-turnering og besto av 16 lag av hvert kjønn. Hvert lag besto av fire basketballspillere, hvorav kun tre var på banen om gangen.
Rába
Rába (ungarsk) eller Raab (tysk) er en 250 kilometer lang sideelv til Donau som renner igjennom sørøstlige deler av Østerrike og vestlige deler av Ungarn. Den har sin kilde i Sentral-Alpene, noen kilometer øst for Bruck an der Mur. Elven renner i gjennom delstatene Steiermark og Burgenland i Østerrike samt gjennom Vas og Győr-Moson-Sopron i Ungarn. Rába renner inn i en sidearm til Donau (Mosoni-Duna) ved byen Győr i den nordvestlige delen av Ungarn.
Andre tettsteder og byer langs Rába er blant andre Gleisdorf, Feldbach (i Østerrike), og Szentgotthárd og Körmend (i Ungarn). De 5-6000 slovenerne som bor i de nordligste områdene av Ungarn blir kalt Raba-slovenere siden de har bosatt seg nære elven. De fleste av disse bor i Szentgotthárd (Monošter på slovensk) og i tettsteder sør for byen.
Wolfe Tones
Wolfe Tones er en irsk musikkgruppe, med navn etter opprøreren Wolfe Tone. Navnet inneholder også et ordspill; en wolf tone er en skrikende tone som kan komme når man spiller på strengeinstrumenter. De har et sterkt fokus på irske opprørssanger, men har også spilt inn vanlige folkesanger.
Bandet ble grunnlagt tidlig i 1960-årene, og har spilt sammen siden. Opprinnelig bestod den av brødrene Derek og Brian Warfield og deres venn Noel Nagle, og senere sluttet Tommy Byrne seg til dem.
Deres åpne republikanske standpunkt har vært kontroversielt. På et av deres album, Let the People Sing, er bildene av bandmedlemmene på coveret tatt inne i Long Kesh, som de inne i coveret omtaler som Long Kesh Concentration Camp; fengselet ble brukt spesielt til paramilitære fanger. I 1980-årene var det i praksis ikke tillatt å spille musikken deres på irsk radio. Noe senere ble den også forbudt på Aer Lingus' fly, etter at unionistpolitikerne sammenlignet sangene med Osama bin Ladens taler.
I 2002 forlot Derek Warfield gruppen for å begynne en solokarriere, men resten av bandet fortsatte å turnere sammen, sist i 2004. Pr. 2006 planlegger de en ny turné til noen spesielt utvalgte steder.
Deres kjente opprørssang, «Celtic Symphony», ble skrevet av Brian Warfield i 1987 for Celtic FCs hundreårsjbileum. Andre kjente sanger er «Joe McDonnell», om livet og døden til IRA-medlemmet Joe McDonnell som var den femte som døde under sultestreiken i 1981 og «A Nation Once Again», som i en undersøkelse foretatt av BBC ble kåret til beste sang innen kategorien verdensmusikk.
Royal Canal
Royal Canal (irsk: An Chanáil Ríoga) er en menneskeskapt kanal i Irland som opprinnelig ble bygget for å transportere gods og passasjerer fra elven Liffey ved Dublin til elven Shannon som renner ut på vestkysten ved Limerick. Arbeidet tok til i 1790, og ble bygget i direkte konkurranse med Grand Canal. Det gikk 27 år før kanalen endelig nådde fram til Shannon i 1817. Kanalen falt i forfall på slutten av 1900-tallet, og ble stengt i 1961, noe som førte til ytterligere forfall. I 11974 ble det satt gang arbeid for gjenopprette kanalen. Lengden på kanalen til elven Shannon ble gjenåpnet 1. oktober 2010, men en siste gren til byen Longford forblir stengt. Det er fortsatt pågående arbeider på deler av kanalen. I sin 200-årige historie har den hatt åtte forskjellige eiere eller byråer, mer enn noen annen irsk kanal, som var ansvarlig for vedlikeholdet.